**Povzetek revizijskega poročila *Pravilnosti financiranja volilne kampanje liste kandidatov SLS Slovenske ljudske stranke za predčasne volitve poslancev v Državni zbor Republike Slovenije v letu 2018***

Računsko sodišče je izvedlo revizijo *pravilnosti financiranja volilne kampanje liste kandidatov SLS Slovenske ljudske stranke za predčasne volitve poslancev v Državni zbor Republike Slovenije v letu 2018,* ki jo je organizirala politična stranka Slovenska ljudska stranka.

*Cilja revizije* sta bila izrek mnenja o pravilnosti poročanja v skladu z Zakonom o volilni in referendumski kampanji ter izrek mnenja o pravilnosti poslovanja v skladu z Zakonom o volilni in referendumski kampanji. Računsko sodišče je v reviziji tudi ugotovilo znesek delnega povračila stroškov volilne kampanje, do katerega je upravičen organizator volilne kampanje.

Računsko sodišče je o pravilnosti poročanja v skladu z Zakonom o volilni in referendumski kampanji in o pravilnosti poslovanja v skladu z Zakonom o volilni in referendumski kampanji politični stranki Slovenska ljudska stranka izreklo *pozitivni mnenji.*

Računsko sodišče ni zahtevalo predložitve odzivnega poročila, ker je politična stranka Slovenska ljudska stranka že med revizijskim postopkom izvedla ustrezni popravljani ukrep, saj je skupni znesek denarnih prispevkov, ki jih je prejela v nasprotju z Zakonom o volilni in referendumski kampanji, nakazala v humanitarne namene.

Ljubljana, 27. marca 2019